Kertu Laak

Kertu Laak (sündinud 21. veebruaril 1998 Tallinnas) on eesti võrkpallur. 

2013. aastast kuulub ta Eesti võrkpallikoondisse ja hooajast 2023/24 mängib esimese Eesti naisvõrkpallurina Poola meistriliigas (Bielsko-Biała BKS BOSTIK ZGO ridades).Kertu Laak nową atakująca BKS BOSTIK Bielsko-Biała ❤️💛💚 BKS BOSTIK ZGO Bielsko-Biała Instagram, 31.05.2023.

Ta on õppinud aastatel2005–2011 Kohila Gümnaasiumis. 2011. aastal läks ta 7. klassi Audentese Spordigümnaasiumisse ja lõpetas selle 2017. aastal kuldmedaliga.

Sportlaskarjäär
Noorteklassid
Võrkpalli juurde jõudis Laak teises klassis, tema esimene treener oli Kohilas Ingrid Kangur. 7. klassis liitus ta Audentese Spordigümnaasiumiga. Ta osales omavanuste Eesti meistri- ja karikavõistlustel siiski Kohila võrkpalliklubi eest, kellega võideti mitmeid medaleid.Kertu Laak Sporditulemused (vaadatud 10.08.2023).

Noorena on Laak kuulunud nii saali- kui rannavõrkpalli noortekoondistesse. Aastatel 2013–2017 kuulus Laak Eesti tütarlaste koondisse (sündinud 1998 ja hiljem), kelle peatreeneriks oli Merle Keerutaja. Koondisega osaleti omavanuste EM- ja MM-valikturniiridel, kuid finaalturniirile ei pääsetud.Tüdrukud 98 Eesti Võrkpalli Liidu arhiiv (vaadatud 10.08.2023).

Rannavõrkpallis oli tal noorteklassides võisteldes erinevaid paarilisi, muuhulgas Hanna Loore Õunpuu, Karmen Mereküla, Katleen Kangur ja Hanna Pajula. Pajulaga käidi esindamas Eestit ka Valgevenes toimunud U18 Euroopa meistrivõistlustel, kus jõuti alagrupist väljalangemismängudele ja lõpetati 17. kohaga.Kaarel Täll: Eesti noortevõistkonnad kaotasid play-offi avavoorus Postimees arhiiv, 30.08.2013.

Eesti võrkpallikoondis
Laak kutsuti Eesti võrkpallikoondisse 2013. aastal ja tegi debüütmängu septembris Soomes toimunud XIV Sorv-Elektro Volley turniiril, kus peatreener soovis kasutada rohkem noormängijaid. Turniiril saadi 12 naiskonna konkurentsis 6. koht.Mariel Gregor: Koondnaiskond testis noormängijaid Soomes Postimees arhiiv, 22.09.2013. Koondises kasutati Laaki esimesel kahel aastal põhiliselt sidemängija positsioonil.Peatreener Peeter Vahtra: jäin kõigi mängijatega rahule Delfi, 23.09.2013.

Koondise eredaim saavutus on olnud 2019. aastal koondise ajaloos esimest korda Euroopa meistrivõistluste finaalturniirile pääsu tagamine.Liis Kullerkann: ka teises geimis oli sees tunne, et tuleb ära ERR, 09.01.2019. Ta on esindanud Eestit Euroopa meistrivõistluste finaalturniiril kahel korral (2019 ja 2023) ning mõlemal korral saadi 23. koht.EuroVolley 2019 final standing CEV arhiiv (vaadatud 29.05.2023).Itaalia ei kaotanud alagrupis ainsatki geimi, Türgi vaid ühe ERR, 25.08.2023. Ta on mitmel korral mänginud Euroopa Hõbeliigas ning kuulus ka 2023. aastal Hõbeliiga võitnud naiskonda, kus ta valiti turniiri väärtuslikemaks mängijaks.Anu Säärits: Peit: see on meile väga tähtis saavutus ERR, 27.06.2023.

Klubivõrkpall
Hooajal 2013/14 liitus Laak Eesti meistriliiga klubiga Kohila VK/E-Service, kus mängis kokku neli hooaega. Klubiga tuldi kolmekordseks Balti meistriks ja neljakordseks Eesti meistriks. Samuti võideti kahel korral Eesti karikavõistlused. Hooaegadel 2015/16 ja 2016/17 osaleti ka Eurosarjades. 2016/17 hooajal saadi Eesti klubivõrkpallis ajaloo esimene mänguvõit kõige kõrgemas, CEV Meistrite liigas ning pääseti teise eelringi, kus tuli aga Serbia klubi paremust tunnistada, mis tähendas, et põhiturniirile ei pääsetud.Märt Roosna: Kohila naised tegid ajalugu: Eestil esimene võit Meistrite liigas kirjas Delfi, 18.10.2016.Kohila võrkpallinaiskond jõudis Meistrite liigas teise ringi! Delfi, 22.10.2016.Kohila kaotas Belgradis kindlalt Delfi, 07.11.2016. Esimestel hooaegadel täitis Laak põhiliselt sidemängija rolli, kuid aastatega liikus ta rohkem diagonaalründaja positsioonile.

Hooajaks 2017/18 sõlmis ta oma esimese välislepingu ning siirdus Soome valitseva meistri Salo LP Viesti naiskonda, kus ta mängis kaks hooaega.19-aastane Eesti võrkpallilootus lõi käed Soome meistriga ERR arhiiv, 27.04.2017. Esimesel hooajal osaleti CEV Meistrite liiga eelringides, kus teises eelringis kaotati Bulgaaria klubile kuldses geimis ja põhiturniirile ei jõutud.Kertu Laak ja Salo LP Viesti kaotasid Meistrite liigas kuldse geimi ERR arhiiv, 26.10.2017. Euroteekonda jätkati CEV Cupil, kus 1/16 finaalis langeti konkurentsist taas kuldse geimiga.Laak ja Ennok said eurosarjades mängida kuldset geimi ERR arhiiv, 11.01.2018. Soome meistrivõistlustel jäädi finaalseerias otsustavas viiendas mängus alla HPK naiskonnale ja saadi teine koht.Kertu Laak teenis esimesel välishooajal Soomes hõbeda ERR arhiiv, 15.04.2018. Teisel hooajal (2018/19) piirduti CEV Cupil 1/16 finaalidega. Tuldi Soome meistriks ning Laak valiti liiga parimaks diagonaalründajaks.Kertu Laak tõi 26 punkti ja krooniti Soome meistriks ERR, 05.04.2019. Ta kerkis kohe esimesel hooajal naiskonna suurimaks punktitoojaks ning kandis liidri rolli kogu naiskonnas oldud kahe hooaja.Kertu Laak: esimene välishooaeg oli üsna edukas ERR arhiiv, 24.04.2018.Juhan Kilumets: Soome meistriks kroonitud Laak hakkab klubikarjääris otsima uusi väljakutseid ERR, 11.04.2019.

Hooajaks 2019/20 liitus ta Itaalia kõrgliigaklubiga Chieri ‘76 Reale Mutua Fenera, kus mängis kaks hooaega.Kertu Laak liitub Itaalia kõrgliigaklubiga ERR, 26.07.2019. Naiskond oli esimesel hooajal Itaalia meistriliigas seitsmendal kohal, kui hooaeg enneaegselt koroonapandeemia tõttu peatati.Rahvusnaiskonna rünnakuliider Kertu Laak jätkab karjääri Itaalias Eesti Võrkpalli Liit, 13.05.2020. Teise hooaja (2020/21) eel osaleti Itaalia superkarikavõistlustel, kus jõuti veerandfinaali.Laagi ja Chieri teekond Itaalia superkarikal lõppes veerandfinaalis ERR, 03.09.2020. Itaalia karikavõistlustel jõuti poolfinaali.Nädal piiri taga: Laak mängis Itaalia karikavõistluste poolfinaalis ERR, 16.03.2021. Itaalia meistriliigas pääseti väljalangemismängudele, kuid kaotati veerandfinaalis ning saadi liigas kokkuvõttes kuues koht.Nädal piiri taga: Treial pääses finaali, Aganits võitleb hõbeda nimel ERR, 05.04.2021. Laak täitis naiskonnas mõlemal hooaja Kaja Grobelna järel teise diagonaalründaja rolli ning sekkus mängudesse pigem vahetusest või rollimängijana.Juhan Kilumets: Laak: täishooaja tunne on lõpuks sees ja kasutan ära kõik võimalused, mis antakse ERR, 25.01.2021.Anu Säärits: Kertu Laak: oluline on edasi minna kuskile, kus saan rohkem mänguaega ERR, 19.04.2021.

Hooajaks 2021/22 liitus ta Saksamaa meistriliiga klubiga Schwerini SSC Palmberg, kus ta pidi eelduste kohaselt taas põhimängija rolli täitma hakkama.Eesti koondise diagonaalründaja liitus Saksamaa tippklubiga ERR, 26.04.2021.Laak otsusest klubi vahetada: seekord pakuti mulle põhikohta ERR, 27.04.2021. Hooaja eel toimunud Saksamaa superkarika võistlustel saadi teine koht.Karl Rinaldo: Laak tegi Saksamaal tähtsas mängus debüüdi, Pertens jätkab Soomes kaotuseta Võrkpall24, 03.10.2021. Klubi oli jõudnud CEV Cupil 1/8 finaali ning hoidis Saksamaa meistriliigas kaheksandat kohta, kui detsembri alguses teatas klubi mõlemapoolsest lepingu lõpetamisest Laagiga.Laak aitas koduklubi eurosarjas kaheksandikfinaali ERR, 24.11.2021.Karl Rinaldo: Saksamaa klubi lõpetas Laagiga lepingu. “Saan nüüd mõnda aega keskenduda eelkõige iseendale.” Võrkpall24, 02.12.2021. 2022. aasta jaanuaris liitusid Laak, Julija Mõnnakmäe ja Kristel Moor Eesti meistriliiga klubiga Viljandi Metall, kes hoidis liigatabelis tol hetkel kaheksandat kohta.Karl Rinaldo: Kolm nimekat Eesti koondislast tõttavad Viljandi Metallile appi Võrkpall24, 18.01.2022. Põhiturniiri lõpuks suudeti naiskond tõsta viiendale kohale.Viljandi asus Kertu Laagi 42 punkti toel seeriat juhtima ERR, 10.03.2022. Väljalangemismängude faasis jõuti poolfinaalseeriasse, kus kaotati Tallinna Ülikool/Kikasele.Tallinna Ülikool jõudis 16 aasta järel finaali ERR, 19.03.2022. Pronksiseeria kaotati Audentese SG/Noortekoondisele ning saadi lõpuks neljas koht.Naiste võrkpallipronks kuulub tänavu Audentese SG/Noortekoondisele ERR, 05.04.2022. Laak oli naiskonna kindel rünnakuliider.

Hooajal 2022/23 mängis ta Prantsusmaa kõrgliigaklubis RC Cannes.Anu Säärits: Laak lepingust Prantsusmaa tippklubiga: väga positiivne üllatus ERR, 25.07.2022. Prantsusmaa karikavõistlustel jõuti finaali, kus alistuti 2:3 Beziersile ning teeniti hõbemedal.Võrkpallurid välismaal: Laak teenis Prantsusmaal karikahõbeda ERR, 03.04.2023. Prantsusmaa meistriliiga põhiturniir lõpetati kaheksandana ning pääseti viimase naiskonnana väljalangemismängudele.Kevin Saar tuli Bahreini meistriliigas hõbedale ERR, 11.04.2023. Veerandfinaalist kaugemale ei jõutud ja liigas saadi kokkuvõttes kaheksas koht, millega Laagi sõnul naiskond ise rahule ei jäänud.Venno, Varblane ja Allik said kaela kulla, Pertens ja Kaibald hõbe ERR, 24.04.2023.Juhan Kilumets: Kertu Laak koondisesuve eel: tahame Hõbeliiga ükskord ära võita ERR, 03.05.2023.

Hooajal 2023/24 mängis ta esimese eesti naisvõrkpallurina Poola meistriliigas (Bielsko-Biała BKS BOSTIK ZGO ridades). Osaleti CEV Cupil, kus 1/8 finaalis langeti koduse konkurendi Grupa Azoty Chemik Police vastu.CEV Volleyball Cup 2024 | Women CEV archive (vaadatud 27.04.2024). Võideti Poola karikavõistlused.Alvar Tiisler: Värske karikavõitja Laak: sellises kohas, kus minusse on usku, on alati hea mängida ERR, 18.03.2024. Poola meistrivõistlustel saadi pronks. Laak oli oma naiskonna liider ning Poola meistriliiga suurim punktitooja (493 p) ja parim ründaja (418 p). Ta valiti ka Poola meistriliiga põhiturniiri parimaks diagonaalründajaks ja kuuel korral pälvis ta mängu MVP auhinna.Rankingi 2023/24 Tauron Liga (vaadatud 27.04.2024).Drużyna rundy zasadniczej TAURON Ligi Tauron Liga, 19.03.2024.

Saavutused
Balti liiga
2013/14 16px Kohila VK/E-Servicega
2014/15 16px Kohila VK/E-Servicega
2015/16 16px Kohila VK/E-Servicega
2016/17 16px Kohila VK/E-Servicega

Riikide meistrivõistlused
2013/14 16px Eesti meistrivõistlused Kohila VK/E-Servicega
2014/15 16px Eesti meistrivõistlused Kohila VK/E-Servicega
2015/16 16px Eesti meistrivõistlused Kohila VK/E-Servicega
2016/17 16px Eesti meistrivõistlused Kohila VK/E-Servicega
2017/18 16px Soome meistrivõistlused Salo LP Viestiga
2018/19 16px Soome meistrivõistlused Salo LP Viestiga
2023/24 16px Poola meistrivõistlused Bielsko-Biała BKS BOSTIK ZGO-ga

Riikide karikavõistlused
2013/14 16px Eesti karikavõistlused Kohila VK/E-Servicega
2014/15 16px Eesti karikavõistlused Kohila VK/E-Servicega
2015/16 16px Eesti karikavõistlused Kohila VK/E-Servicega
2016/17 16px Eesti karikavõistlused Kohila VK/E-Servicega
2021/22 16px Saksamaa superkarikas Schwerini SSC Palmbergiga
2022/23 16px Prantsusmaa karikavõistlused RC Cannesega
2023/24 16px Poola karikavõistlused Bielsko-Biała BKS BOSTIK ZGO-ga
2024/25 16px Poola superkarikas Bielsko-Biała BKS BOSTIK ZGO-ga

Individuaalsed auhinnad
2013/14 Eesti meistrivõistluste parim sidemängijaKaarel Täll: Naiste võrkpalliliiga sümboolses koosseisus on neli Kohila mängijat Postimees arhiiv, 26.04.2014.
2013/14 Balti liiga parim sidemängijaFinal eight 21-23 March 2014 Eesti Võrkpalli Liidu arhiiv (vaadatud 10.08.2023).
2014/15 Eesti meistrivõistluste parim diagonaalründajaNaiste Meistriliiga 2014/2015 hooaeg Eesti Võrkpalli Liidu arhiiv (vaadatud 10.08.2023).
2014/15 Balti liiga parim diagonaalründaja
2015/16 Eesti meistrivõistluste parim diagonaalründajaNaiste Meistriliiga 2015/2016 hooaeg Eesti Võrkpalli Liidu arhiiv (vaadatud 10.08.2023).
2016/17 Eesti meistrivõistluste parim diagonaalründajaNaiste Meistriliiga 2016/2017 hooaeg Eesti Võrkpalli Liidu arhiiv (vaadatud 10.08.2023).
2018/19 Soome meistrivõistluste parim diagonaalründaja
2023 Euroopa Hõbeliiga kõige väärtuslikum mängija
2023/24 Poola meistrivõistluste põhiturniiri parim diagonaalründaja

Tunnustus
Eesti parim naisvõrkpallur: 2017, 2018, 2019, 2020, 2021, 2023, 2024 ja 2025.Aasta parimad võrkpallurid on Kertu Laak ja Robert Täht ERR, 27.12.2017.Aasta võrkpallurid on Kertu Laak ja Robert Täht ERR, 07.01.2019.Aasta parimad võrkpallurid on Kertu Laak ja Robert Täht ERR, 29.12.2019.Aasta võrkpallurid on Laak ja Juhkami, aasta treeneriks valiti Ojamets ERR, 22.01.2021.Aasta võrkpallurid on Kertu Laak ja Oliver Venno ERR, 16.01.2022.Aasta võrkpalluriteks valiti Kertu Laak ja Märt Tammearu, parima treeneri tunnustuse pälvis Alar Rikberg Eesti Võrkpalli Liit, 16.12.2023.Andres Toobal valiti esmakordselt aasta võrkpallitreeneriks ERR, 14.12.2024.Aasta võrkpalluri tiitli pälvisid Laak ja Tammearu ning Hollas – Remmelg ja Rebel-Kais, parima treeneri autasu teenisid Rikberg ja Vesik Eesti Võrkpalli liit, 21.12.2025.
Eesti parim noorvõrkpallur neidudest: 2015 ja 2016.Aasta parimad võrkpallurid on Anu Ennok ja Kert Toobal ERR arhiiv, 28.12.2015.Aasta parimad võrkpallurid on Anu Ennok ja Robert Täht ERR arhiiv, 27.12.2016.

Statistika
+ Mängud ja punktid EurosarjadesKlubiHooaegCEV Meistrite liigaCEV CupCEV Challenge CupAllikadMänge(geime)PunkteMänge(geime)PunkteMänge(geime)PunkteKohila VK/E-Service 2015/16   2 (6)  11 2 (5)  82016 CEV Volleyball Cup - Women Statistics CEV (vaadatud 21.12.2023).2016 CEV Volleyball Challenge Cup - Women Statistics CEV (vaadatud 21.12.2023).Kohila VK/E-Service 2016/17 4 (16)  67 2 (6)  23   2017 CEV Volleyball Champions League - Women Statistics CEV (vaadatud 21.12.2023).2017 CEV Volleyball Cup - Women Statistics CEV (vaadatud 21.12.2023).Salo LP Viesti 2017/18 2 (8)  39 2 (7)  30   2018 CEV Volleyball Champions League - Women Statistics CEV (vaadatud 21.12.2023).2018 CEV Volleyball Cup - Women Statistics CEV (vaadatud 21.12.2023).Salo LP Viesti 2018/19    2 (7)  31   2019 CEV Volleyball Cup | Women Statistics CEV (vaadatud 21.12.2023).Schwerini SSC Palmberg 2021/22    2 (9)  15   Laak ja Schwerini Palmberg alustasid CEV Cupi võiduga ERR, 18.11.2021.RC Cannes 2022/23       2 (9)  37CEV Volleyball Challenge Cup 2023 | Women Statistics CEV (vaadatud 21.12.2023).Bielsko-Biała BKS BOSTIK ZGO 2023/24    4 (14) 39   CEV Volleyball Cup 2024 | Women Statistics CEV (vaadatud 21.12.2023).Bielsko-Biała BKS BOSTIK ZGO 2024/25 6 (21)  69 2 (8)  28  CEV Champions League Volley 2025 | Women Statistics CEV (vaadatud 22.12.2025).CEV Volleyball Cup 2025 | Women Statistics CEV (vaadatud 22.12.2025).Bielsko-Biała BKS BOSTIK ZGO 2025/26      Kokku12 (45)175 16 (57) 177 4 (14)45

+ Mängud ja punktid Eesti võrkpallikoondises rahvusvahelistel tiitlivõistlustelAastaVõistlusKoondisMänge(geime)PunktekokkuRünnaku-punkteBlokkeÄss-pallinguidAllikad2019Euroopa meistrivõistlusedEesti 5 (19) 57  44  10  3CEV EuroVolley 2019 | Women Statistics CEV (vaadatud 21.12.2023).2023Euroopa meistrivõistlusedEesti 5 (19) 81  65  9  7CEV EuroVolley 2023 | Women Statistics CEV (vaadatud 21.12.2023).

Isiklikku
Kertu Laak õppis aastatel 2005–2011 Kohila Gümnaasiumis. 2011. aastal läks ta 7. klassi Audentese Spordigümnaasiumi ning lõpetas kooli 2017. aastal kuldmedaliga.Medaliga lõpetanud Audentese Spordigümnaasium (vaadatud 10.08.2023).

Laak on võrkpalluri elukutse kõrval ka ajakirjandusse artikleid kirjutanud. 2022. aastal Eestis klubivõrkpalli mängides oli ta Võrkpall24 portaali peatoimetaja.Reijo Mälton: Võrkpall24 uueks peatoimetajaks sai Kertu Laak Võrkpall24, 03.02.2022.

Viited

Välislingid
Kertu Laak Mängija profiil CEV kodulehel
Kertu Laak Mängija profiil Tauron Liga kodulehel, poola keeles
Kertu Laak Volleybox
Kertu Laak Instagram

Kategooria:Eesti naisvõrkpallurid
Kategooria:Tallinnast pärit sportlased
Kategooria:Sündinud 1998